**2025 m. balandžio 9-14 d.   
Ekskursija "Gėlių paradas Olandijoje"**

Registruotis telefonu: **+370 687 21938** arba elektroniniu paštu: **tic@utenainfo.lt**

**KELIONĖS KAINA – 545 Eur/asmeniui. (Išvykimas iš Utenos!)**  
• Už kelionę reikia sumokėti **avansą 80 Eur** per 3 darbo dienas po registracijos.  
• Atsisakius vykti į kelionę - AVANSAS NEGRĄŽINAMAS.  
• Galutinis atsiskaitymas - likus ne mažiau kaip 30 dienų iki kelionės pradžios.

**SVARBI INFORMACIJA:**  
• Į užsienį galima vykti tik turint 3 mėnesius galiojantį (skaičiuojant nuo kelionės pabaigos dienos) pasą arba asmens tapatybės kortelę.  
• Rekomenduojame turėti medicininių išlaidų draudimą.

**KELIONĖS PROGRAMA:**

**1 DIENA.**  
Ryte išvykstate iš Utenos kultūros centro aikštelės - Aušros g. 49, Utena. Kelionė per Lenkiją. Pietums sustojate vienoje iš pakelėje veikiančių greito maisto užkandinių. ~19 val. atvykstate į viešbutį Lenkijos–Vokietijos pasienyje. Nakvynė viešbutyje. | ~1000 km

**2 DIENA. Hamelnas**  
Pusryčiai. ~7 val. išvykstate į žavų, Žemutinės Saksonijos tradicijas atspindintį, Hamelno miestelį, pasak legendos, vadinamą „pelių miestu“. Pavyzdingai restauruotame senamiestyje gausu Vėzerio Renesanso architektūros perlų. Į pagrindinę senamiesčio Pferdemarkt aikštę veda žavios mažos gatvelės su kavinėmis, jaukiomis užeigomis, triukšmingais alaus sodais ir mažomis parduotuvėlėmis. Tūkstančiai žiurkių atvaizdų miesto grindinyje veda į įžymias, su legenda susijusias miesto vietas. Po pietų, kelionę tęsiate per Vokietiją, Amsterdamo link. ~21 val. atvykstate į viešbutį prie Amsterdamo. Nakvynė viešbutyje. | ~760 km

**3 DIENA. Amsterdamas**  
Pusryčiai. ~9 val. vykstate į Amsterdamą. Atvykus valandos ekskursija po miestą \*laiveliu Amsterdamo kanalais, po kurios pažintį su miestu tęsiate pėsčiomis aplankant Dam (Rotušės) aikštę su žymiuoju Laisvės paminklu, Singel kanalo gėlių turgų, deimantų šlifavimo įmonę ir parduotuvę „Coster“. Laisvas laikas, kurio metu siūlome aplankyti \*Rijks muziejų, kuriame eksponuojami olandų tapytojų kūriniai (XV–XVII a.). ~21 val. vykstate į viešbutį prie Amsterdamo. | ~100 km

**4 DIENA. Gelių paradas ir Keukenhofo parkas**  
Pusryčiai. ~7 val. vykstate stebėti Gėlių paradą, kurio maršrutas vingiuoja 40 km nuo Nordvijko iki Harlemo. Prieš paradą aplankote \*\*\*Keukenhofą – 32 hektarų ploto anglišką parką, kurį XIX amžiuje aplink Teylingeno rūmus įrengė kraštovaizdžio architektas Janas Davidas Zocheris. Lankytojai Keukenhofo parką sieja su tulpėmis. Be tulpių akį vilioja Velykų varpeliai, hiacintai ir kitos pavasarinės svogūninės gėlės. Pavasarį parke žydi septyni milijonai žiedų. Pasivaikštote Vestuvių taku, kurį puošia dekoratyvinės vyšnios ir kilimas iš rausvų, violetinių ir baltų gėlių; pasvajojate Įkvėpimo soduose; praeinate 2002 metais Olandijos karaliaus Vilhelmo Aleksanderio ir princesės Maksimos sutuoktuvių proga įrengtu taku. 2024 m. parkas švenčia 75-asias parko įkūrimo metines ir keliautojams žadama daug renginių ir pramogų. ~15 val. gražioji Gėlių parado eisena praeina pro Keukenhofo parką. Nepakartojamas gėlių kompozicijų ir puokščių paradas vyksta tik vieną kartą metuose (balandžio 20 d.). Floristų išmonei čia nėra ribų. Apipintos skintomis pavasario gėlėmis atgyja didžiulės metalinės konstrukcijos, vaizduojančios muzikos instrumentus, dinozaurus ar vaikų pamėgtus filmų herojus. Išvykstate Brėmeno link. Viešbutį prie Brėmeno pasiekiate ~22 val. | ~450 km

**5 DIENA. Brėmenas ir paukščių parkas**  
Pusryčiai. ~9 val. išvykstate į laisvąjį Hanzos miestą Brėmeną. Ekskursija po miestą: prie Brėmeno miesto muzikantų skulptūrų galvojate norus, \*Švino rūsyje klausotės legendų apie palaidotus žmones. Lankotės Šnūro rajone, kurio siauros gatvelės susipynusios tarytum „šniūreliai“. Rozelijaus rajone prisėdate pailsėti prie „Septynių miegančių brolių“, mėgaujatės porcelianinių varpelių skambesiu. Pageidaujantieji gali užsukti į restoraną, kuriame mėgo lankytis pasakorius Vilhelmas Haufas. Vėzerio pakrantėje grožitės laivais. Laisvas laikas. Po pietų vykstate į didžiausią pasaulyje paukščių parką, kuriame ne tik stebite papūgas, kolibrius, pingvinus, pelikanus ar tukanus, bet juos ir maitinate iš rankų. Visas parkas – tarsi botanikos sodas, kuriame gausu žydinčių ir žaliuojančių egzotinių augalų. Išvykstate Lenkijos link. Nakvynė viešbutyje Vokietijos–Lenkijos pasienyje. Viešbutį pasiekiate ~21 val. | ~500 km

**6 DIENA. Kelionė namo**  
Pusryčiai. ~8 val. išvykstate į Lietuvą. Kelionė per Lenkiją. Pietums sustojate vienoje iš pakelėje veikiančių greito maisto užkandinių. ~20 val. kertate Lietuvos Respublikos valstybinę sieną. | ~1000 km

Kelionės metu autobusu nuvažiuojama ~ 3800 km

**Į kainą įskaičiuota:**

* Kelionė autobusu
* 5 nakvynės | 2–3« viešbučiuose
* Maitinimas | 5 pusryčiai (švediškas stalas)
* Ekskursinė programa
* Kelionės vadovo paslaugos

**Nėra įtraukta į kainą:**

* Mokami objektai | turistas moka pats apie 45 € už visus \*pažymėtus objektus
* Parko bilietas | \*\*\* būtina užsisakyti prieš išvykstant, kaina – 22 € asmeniui, užsakoma rezervuojant kelionę
* Papildomos išlaidos | draudimas, kai kurių lankomų vietovių ir objektų gidų paslaugos, arbatpinigiai, pietūs, vakarienės, miestų turistiniai mokesčiai, ausinukai ekskursijų metu, asmeninės ir kitos nepaminėtos išlaidos

**Pastabos:**  
• **Gali keistis** | dėl nuo kelionių organizatoriaus nepriklausančių aplinkybių kelionės programa, objektų lankymo tvarka, mokamų objektų skaičius ir kainos. Aktyvaus poilsio programa gali kisti priklausomai nuo oro sąlygų.  
• **Kambarys** | kaina pateikta asmeniui dviviečiame/ dviviečiame su pristatoma lova kambaryje. Priemoka už vienvietį kambarį – 150€.